ddrg/super_eurlex huggingface dataset:
Forslag til RAADETS FORORDNING om aendring af forordning (EF) nr. 745/1999 om aabning og forvaltning af autonome faellesskabstoldkontingenter for visse fiskerivarer

(forelagt af Kommissionen)

BEGRUNDELSE

1. Efter anmodning fra en medlemsstat har Kommissionens tjenestegrene undersoegt, om det ville vaere hensigtsmaessigt at aendre forordning (EF) nr. 745/1999 om aabning og forvaltning af autonome faellesskabskontingenter for torsk.

2. Med denne undersoegelse kunne det konstateres, at en loesning, der gaar ud paa at forhoeje toldkontingentet for torsk, er noedvendig for at daekke behovet paa Faelleskabsmarkedet, uden at forstyrre markedet for saadanne varer eller true faellesskabsproducenternes interesser.

Det er formaaet med vedlagte forslag til forordning.

Forslag til

RAADETS FORORDNING

om aendring af forordning (EF) nr. 745/1999 om aabning og forvaltning af autonome faellesskabstoldkontingenter for visse fiskerivarer

RAADET FOR DEN EUROPAEISKE UNION HAR -

under henvisning til traktaten om oprettelse af Det Europaeiske Faellesskab, saerlig artikel 26,

under henvisning til forslag fra Kommissionen [1],

[1] EFT C

ud fra foelgende betragtninger:

(1) Raadet har ved forordning (EF) nr. 745/1999 [2] aabnet autonome toldkontingenter for visse fiskeriprodukter;

[2] EFT L 96 af 10.4.1999, s. 1.

(2) kontingentmaengden for torsk (loebenummer 09.2753) er ikke tilstraekkelig til at daekke EF's industris behov; derfor boer denne kontingentmaengde forhoejes med virkning for hele 1999 med henblik paa at sikre uafbrudt adgang til dette kontingent -

UDSTEDT FOELGENDE FORORDNING:

Artikel 1

I bilaget til forordning (EF) nr. 745/1999 aendres:

kontingentmaengden for toldkontingentet med loebenummer 09.2753 til 75.000 tons.

Artikel 2

Denne forordning traeder i kraft paa tyvendedagen efter offentliggoerelsen i De Europaeiske Faellesskabers Tidende.

Den anvendes fra den 1. april 1999.

Denne forordning er bindende i alle enkeltheder og gaelder umiddelbart i hver medlemsstat.

Udfaerdiget i Bruxelles, den

Paa Raadets vegne

Formand

FINANSIERINGSOVERSIGT

1. FORANSTALTNINGENS BETEGNELSE

Forslag til Raadets forordning om aendring af forordning (EF) nr. 745/1999 om aabning og forvaltning af autonome faellesskabstoldkontingenter for visse fiskerivarer.

2. BUDGETPOST

Kapitel 12, artikel 120.

3. RETSGRUNDLAG

Traktatens artikel 26.

4. BESKRIVELSE AF FORANSTALTNINGEN

4.1 Foranstaltningens generelle formaal

Sikre daekningen af EF's forarbejdningsindustris behov paa gunstige vilkaar.

5. FINANSIELLE VIRKNINGER

5.1 Beregningsmetode for de samlede omkostninger ved foranstaltningen (forholdet mellem de enkelte omkostningsposter og de samlede omkostninger)

>TABELPOSITION>

Yderligere tab af indtaegter: 846.720 EUR.

6. FORHOLDSREGLER MOD SVIG (OG FORVENTEDE RESULTATER HERAF)

Bestemmelserne vedroerende forvaltningen af toldkontingenterne indeholder de fornoedne forholdsregler til at forebygge og beskytte mod svig og uregelmaessigheder.
Forslag til RÅDETS AFGØRELSE om den holdning, Fællesskabet skal indtage i Det Fælles Råd EF-Mexico med hensyn til gennemførelsen af artikel 3, 4, 5, 6 og 12 i interimsaftalen

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 47, stk. 2, sidste punktum, artikel 55 og artikel 133, sammenholdt med artikel 300, stk. 3, første afsnit heri,

under henvisning til forslag fra Kommissionen [1],

[1] EFT C

under henvisning til udtalelse fra Europa-Parlamentet [2] og

[2] EFT C

ud fra følgende betragtninger:

(1) Interimsaftalen om samhandel og handelsrelaterede anliggender mellem Det Europæiske Fællesskab og De Forenede Mexicanske Stater trådte i kraft den 1. juli 1998.

(2) Artikel 3 i interimsaftalen fastsætter, at Det Fælles Råd fastlægger nærmere bestemmelser og en tidsplan for en gradvis og gensidig liberalisering af samhandelen med varer.

(3) Artikel 4 i interimsaftalen fastsætter, at Det Fælles Råd fastlægger passende ordninger og en tidsplan for gradvis at give hinanden adgang til visse dele af deres respektive markeder for offentlige indkøb på gensidigt grundlag.

(4) Artikel 5, stk. 1, i interimsaftalen fastsætter, at Det Fælles Råd fastlægger ordninger for samarbejde og samordning mellem de myndigheder, der er ansvarlige for håndhævelse af konkurrencereglerne.

(5) Artikel 6, stk. 2, i interimsaftalen fastsætter, at Det Fælles Råd fastlægger en konsultationsordning, således at der kan findes gensidigt tilfredsstillende løsninger på eventuelle problemer i forbindelse med beskyttelsen af intellektuel ejendomsret.

(6) Artikel 12 i aftalen fastsætter, at Det Fælles Råd med henblik på handelsmæssige eller handelsrelaterede uoverensstemmelser fastlægger en specifik forligsprocedure i overensstemmelse med Verdenshandelsorganisationens bestemmelser herom.

TRUFFET FØLGENDE AFGØRELSE:

Artikel 1

Den holdning, som Fællesskabet skal indtage i Det Fælles Råd, der er nedsat ved interimsaftalen om samhandel og handelsrelaterede anliggender mellem Det Europæiske Fællesskab og De Forenede Mexicanske Stater om gennemførelse af artikel 3, 4, 5, 6 og 12 i denne aftale, fremgår af det i bilaget vedlagte udkast til afgørelse truffet af Det Fælles Råd.

Udfærdiget i Bruxelles,

På Rådets vegne

Formand
KOMMISSIONEN FORSLAG om fastsættelse af priser for landbrugsprodukter - BIND III Retsakter - Forslag til RÅDETS FORORDNING om fastsættelse for produktionsåret 2000/01 af visse sukkerpriser og af standardkvaliteten for sukkerroer

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2038/1999 af 13. september 1999 om den fælles markedsordning for sukker [1], særlig artikel 2, stk. 3, artikel 3, stk. 4, og artikel 4, stk. 3,

[1] EFT L 252 af 25.9.1999, s. 1.

under henvisning til forslag fra Kommissionen [2],

[2] EFT C

under henvisning til udtalelse fra Europa-Parlamentet [3],

[3] EFT C

under henvisning til udtalelse fra Det Økonomiske og Sociale Udvalg [4], og

[4] EFT C

ud fra følgende betragtninger:

(1) Ved fastsættelsen af sukkerpriserne bør der tages hensyn til målsætningerne for den fælles landbrugspolitik. Den fælles landbrugspolitik har blandt andet til formål at sikre landbrugsbefolkningen en rimelig levestandard, at sikre forsyningerne og at sikre forbrugerne rimelige priser på landbrugsvarer.

(2) For at nå disse mål er det nødvendigt at fastsætte indikativprisen for sukker på et niveau, som særligt under hensyn til størrelsen af den deraf følgende interventionspris sikrer producenterne af sukkerroer og sukkerrør en rimelig indkomst uden derved at tilsidesætte forbrugernes interesser, og som er egnet til at opretholde en ligevægt mellem priserne på de vigtigste landbrugsprodukter.

(3) På grund af sukkermarkedets særlige forhold er handelen med sukker kun forbundet med forholdsvis begrænsede risici. Forskellen mellem indikativprisen og interventionsprisen kan derfor ved fastlæggelsen af interventionsprisen for sukker fastsættes forholdsvis lavt.

(4) Basisprisen for sukkerroer skal fastsættes under hensyntagen til interventionsprisen, virksomhedernes indtægter fra salg af melasse, som kan ansættes til 7,61 EUR/100 kg, idet dette beløb er afledt af prisen på melasse i artikel 14, stk. 2, i forordning (EF) nr. 2038/1999 og kan ansættes til 8,21 EUR/100 kg, og omkostningerne ved forarbejdning og levering til fabrik af sukkerroer samt på grundlag af et udbytte, der for Fællesskabets vedkommende kan anslås til 130 kg hvidt sukker pr. ton sukkerroer med 16% sukkerindhold -

UDSTEDT FØLGENDE FORORDNING:

Artikel 1

1. Indikativprisen for hvidt sukker fastsættes til 66,50 EUR/100 kg.

2. Interventionsprisen for hvidt sukker fastsættes til 63,19 EUR/100 kg for de områder i Fællesskabet, hvor der ikke er underskud.

Artikel 2

Den for Fællesskabet gældende basispris for sukkerroer fastsættes til 47,67 EUR/t, leveret ved samlestation.

Artikel 3

Sukkerroer af standardkvalitet har følgende egenskaber:

a) sund og sædvanlig handelskvalitet

b) 16% sukkerindhold ved modtagelsen.

Artikel 4

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes for produktionsåret 2000/01.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den

På Rådets vegne

Formand
Forslag til RÅDETS AFGØRELSE om forlængelse af gyldighedsperioden for afgørelse 91/482/EØF om de oversøiske landes og territoriers associering med Det Europæiske Fællesskab

(forelagt af Kommissionen)

BEGRUNDELSE

Den bestående afgørelse om OLT'ernes associering med EF udløber den 29. februar 2000.

Forberedelserne til en ny rådsafgørelse har været i gang siden begyndelsen af 1999 (herunder Kommissionens meddelelse KOM (1999) 163 endelig udg. af 20. maj 1999).

Kommissionen vil imidlertid ikke kunne vedtage sit forslag tidsnok til, at Rådet kan træffe sin afgørelse før den 1. marts 2000.

For at undgå et juridisk tomrum, som vil være uforeneligt med traktatens artikel 187, foreslår Kommissionen derfor, at gyldighedsperioden for den gældende associeringsaftale forlænges med højst ét år.

Forslag til

RÅDETS AFGØRELSE

om forlængelse af gyldighedsperioden for afgørelse 91/482/EØF om de oversøiske landes og territoriers associering med Det Europæiske Fællesskab

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 187,

under henvisning til forslag fra Kommissionen, og

ud fra følgende betragtning:

(1) Det er hensigtsmæssigt at forlænge gyldighedsperioden for afgørelse 91/482/EØF [1], som ændret ved afgørelse 97/803/EF [2], indtil der træder en ny rådsafgørelse i kraft om de oversøiske landes og territoriers associering med Det Europæiske Fællesskab, dog senest indtil den 28. februar 2001 -

[1] EFT L 263 af 19.9.1991, s. 1

[2] EFT L 329 af 29.11.1997, s. 50

TRUFFET FØLGENDE AFGØRELSE:

Artikel 1

Artikel 240, stk. 1, i afgørelse 91/482/EØF affattes således: "Denne afgørelse finder anvendelse indtil den 28. februar 2001".

Artikel 2

Denne afgørelse træder i kraft på dagen for offentliggørelsen i De Europæiske Fællesskabers Tidende.

Den finder anvendelse fra den 29. februar 2000.

Udfærdiget i Bruxelles, den

På Rådets vegne

Formand
Forslag til RÅDETS FORORDNING om ændring af forordning nr. 2505/96 om åbning og forvaltning af autonome fællesskabstoldkontingenter for visse landbrugs- og industriprodukter

(forelagt af Kommissionen)

BEGRUNDELSE

1. Ved forordning (EF) nr. 2745/99 af 17. december 1999 åbnede Rådet et toldfrit autonomt toldkontingent for ferrochrom på 1 035 000 tons. Dette kontingent dækker den europæiske forarbejdningsindustris samlede behov for en toldfri forsyning af ferrochrom i år 2000.

2. Ved Rådets forordning (EF) nr. 2793/1999 af 17. december 1999 blev der indført yderligere et toldfrit toldkontingent for ferrochrom med oprindelse i Sydafrika på 515 000 tons, der har virkning fra den 1. januar 2000 og anvendes, når aftalen med Sydafrika træder i kraft.

3. Med indførelsen af toldkontingentet for Sydafrika må det autonome kontingent nedsættes tilsvarende for at undgå, at der påføres fællesskabsproducenterne af dette produkt skadelige virkninger, og for at sikre, at Sydafrika kan udnytte sit kontingent fuldt ud.

Forslag til

RÅDETS FORORDNING

om ændring af forordning nr. 2505/96 om åbning og forvaltning af autonome fællesskabstoldkontingenter for visse landbrugs- og industriprodukter

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 26,

under henvisning til forslag fra Kommissionen, og

ud fra følgende betragtninger:

(1) Ved forordning (EF) nr. 2745/99 af 17. december 1999( [1]) om ændring af forordning (EF) nr. 2505/96 om åbning og forvaltning af autonome fællesskabstoldkontingenter for visse landbrugs- og industriprodukter åbnede Rådet et toldfrit autonomt toldkontingent for ferrochrom på 1 035 000 tons. Dette kontingent dækker på nuværende tidspunkt den europæiske forarbejdningsindustris samlede behov for en toldfri forsyning af ferrochrom i år 2000;

[1] EFT L 331 af 23.12.1999, s. 17.

(2) Ved Rådets forordning (EF) nr. 2793/1999 af 17. december 1999( [2]) om visse procedurer for anvendelse af aftalen mellem Det Europæiske Fællesskab og Republikken Sydafrika om handel, udvikling og samarbejde blev der indført yderligere et toldfrit toldkontingent for ferrochrom med oprindelse i Sydafrika på 515 000 tons, der har virkning fra den 1. januar 2000 og anvendes, når aftalen med Sydafrika træder i kraft;

[2] EFT L 337 af 30.12.1999, s. 29.

(3) Med indførelsen af toldkontingentet for Sydafrika må det autonome kontingent nedsættes tilsvarende for at undgå, at der påføres fællesskabsproducenterne af dette produkt skadelige virkninger, og for at sikre, at Sydafrika kan udnytte sit kontingent fuldt ud -

UDSTEDT FØLGENDE FORORDNING:

Artikel 1

I Bilag I til forordning (EF) nr. 2505/96 om åbning og forvaltning af autonome fællesskabstoldkontingenter for visse landbrugs- og industriprodukter foretages følgende ændring:

- Løbenummer 09.2711: toldkontingentet ændres til 520 000 tons.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den [...].

På Rådets vegne

Formand

>TABELPOSITION>
Forslag til RÅDETS AFGØRELSE om udskiftning af medlemmer til Udvalget for Den Europæiske Socialfond

(forelagt af Kommissionen)

BEGRUNDELSE

Udskifning af medlemmer af Udvalget for Den Europæiske Socialfond

(1) I artikel 47 i Rådets forordning (EF) nr. 1260/1999 af 21. juni 1999 om vedtagelse af generelle bestemmelser for strukturfondene præciseres, at Kommissionen i forbindelse med mål nr. 3 bistås af det udvalg, der er omhandlet i artikel 147 i traktaten.

(2) De nærmere bestemmelser for dette udvalg er at finde i artikel 49 i ovennævnte forordning.

(3) I medfør af denne artikel sammensættes udvalget af to repræsentanter for regeringen, to repræsentanter for arbejdstagerorganisationerne og to repræsentanter for arbejdsgiverorganisationerne for hver medlemsstat.Disse medlemmer og suppleanter udnævnes af Rådet på forslag af Kommissionen for en treårig periode.

(4) Rådet vedtog den 12. oktober 1998 sin afgørelse om udnævnelse af ordinære medlemmer af og suppleanter til Udvalget for Den Europæiske Socialfond på forslag af Kommissionen for perioden fra den 23. oktober 1998 til den 22. oktober 2001.

(5) Efter fratræden af ti ordinære medlemmer og fire suppleanter forelægger Kommissionen Rådet nedenstående forslag til Rådet afgørelse om udskiftning af disse medlemmer for perioden indtil den 22. oktober 2001.

Forslag til RÅDETS AFGØRELSE om udskiftning af medlemmer til Udvalget for Den Europæiske Socialfond

RÅDET FOR DEN EUROPÆISKE UNION HAR,

under henvisning til traktaten om oprettelse af Det Europæiske Fællesskab og særlig artikel 147,

under henvisning til Rådets forordning (EF) nr. 1260/1999 af 21. juni 1999 om vedtagelse af generelle bestemmelser for strukturfondene, særlig artikel 47 og 49 [1],

[1] EFT L 161 af 26.6.1999, s. 1 ff.

under henvisning til Rådets afgørelse af 12. oktober 1998 om udnævnelse af ordinære medlemmer af og suppleanter til Udvalget for Den Europæiske Socialfond [2],

[2] EFT C 330 af 28.10.1998, s. 1.

under henvisning til forslag fra Kommissionen, og ud fra følgende betragtninger:

ud fra følgende betragtninger:

(1) Rådet, der traf afgørelse på forslag af Kommissionen, udnævnte ved sin afgørelse af 12. oktober 1998 ordinære medlemmer af og suppleanter til Udvalget for Den Europæiske Socialfond for den periode, der udløber den 22. oktober 2001.

(2) Da ti ordinære medlemmer og fire suppleanter i mellemtiden er fraträdt.

(3) Der skal udnævnes ordinære medlemmer af og suppleanter til Udvalget for Den Europæiske Socialfond for en periode på tre år.

(4) En post som i kategorien regeringen. En post som i kategorien arbejdsgiverrepræsentanter. En post som i kategorien arbejdstagerreræsentanter.

(5) De ledige poster skal besættes ved medlemne til Udvalget for Den Europæiske Socialfond -

TRUFFET FØLGENDE AFGØRELSE:

Artikel 1

Følgende personer udnævnes til medlemmer af Udvalget for Den Europæiske Socialfond, for den resterende del af mandatperioden, dvs. til og med den 22. oktober 2001, ernannt: se bilag

Artikel 2

Denne afgørelse offentliggøres I de Euroæiske Fællesskabers Tidende.

Udfærdiget i Bruxelles, den

På Rådets vegne

Formand

ANNEXE

>TABELPOSITION>
UDTALELSE FRA KOMMISSIONEN i henhold til EF-traktatens artikel 251, stk. 2, litra c) om Europa-Parlamentets ændringerne til Rådets fælles holdning til forslag til EUROPA-PARLAMENTETS OG RÅDETS DIREKTIV om stikprøvekontrol af trafiksikkerheden af erhvervskøretøjer, som færdes inden for Fællesskabet OM ÆNDRING AF KOMMISSIONENS FORSLAG i henhold til EF-traktatens artikel 250, stk. 2

UDTALELSE FRA KOMMISSIONEN

i henhold til EF-traktatens artikel 251, stk. 2, litra c) om Europa-Parlamentets ændringerne til Rådets fælles holdning til

forslag til EUROPA-PARLAMENTETS OG RÅDETS DIREKTIV

om stikprøvekontrol af trafiksikkerheden af erhvervskøretøjer, som færdes inden for Fællesskabet

1. Baggrund

1. Den 11. marts 1998 forelagde Kommissionen Rådet et forslag til direktiv om stikprøvekontrol af trafiksikkerheden af erhvervskøretøjer, som færdes inden for Fællesskabet (KOM(98)117-C4-0346/98-1998/0097(COD) [1]).

[1] EFT C 190 af 18.6.1998, s. 10.

2. Den 29. juli 1998 afgav Det Økonomiske og Sociale Udvalg positiv udtalelse [2].

[2] EFT C 407 af 28.12.1998, s. 112.

3. Den 9. februar 1999 afgav Europa-Parlamentet udtalelse [3] om forslaget ved førstebehandlingen.

[3] EFT C 150 af 28.5.1999, s. 27.

4. Regionsudvalget afgav udtalelse om forslaget den 22. september 1999.

5. Kommissionen fremsendte ændringsforslaget til Rådet den 15. oktober 1999.

6. Rådet vedtog en fælles holdning [4] den 2. december 1999.

[4] EFT C 29 af 1.2.2000, s. 1.

7. Den 14. marts 2000 [5] fandt Europa-Parlamentets andenbehandling sted.

[5] ...

2. Formålet med Kommissionens forslag

Forslaget supplerer direktiv 96/96/EF, som bestemmer, at erhvervskøretøjer skal til teknisk kontrol i tekniske kontrolcentre én gang om året. Forslaget har til formål at indføre stikprøvekontroller, dels på grund af det antal kilometer, som denne type køretøjer kører hvert år, og dels fordi det stikprøvekontroller gør det muligt at opdage visse typer mangler, som kan skjules ved den årlige tekniske kontrol. Forslaget vil forbedre vedligeholdelsestilstanden for de tunge erhvervskøretøjer på Fællesskabets veje og gavner dermed vejsikkerhed og miljøbeskyttelse.

3. Bemærkninger til Parlamentets ændringsforslag ved andenbehandling

3.1 Generelt

Kommissionen er af den opfattelse, at Parlamentets ændringsforslag til Rådets fælles holdning stemmer overens med forslagets mål.

3.2 Parlamentets ændringsforslag

Ændringsforslag 1 Betragtning 2

>TABELPOSITION>

Ændringsforslag 2 Ny artikel 9 A

>TABELPOSITION>

3.3 Kommissionens bemærkninger til ændringsforslagene

Kommissionen kan acceptere ændringsforslagene, idet ændringsforslag 1 er en forbedring af betragtningens tekst og ændringsforslag 2 genindfører hensigten med en artikel, som Rådet fjernede fra det oprindelige forslag.

4. Konklusion

Kommissionen mener, at Rådets fælles holdning, sammenholdt med Parlamentets ændringsforslag ved anden behandling, er i overensstemmmelse med forslagets mål.

Kommissionen kan derfor acceptere Parlamentets ændringsforslag til Rådets fælles holdning.
Forslag til RÅDETS FORORDNING om ændring af forordning (EF) nr. 723/2000 om ændring af forordning (EF) nr. 1294/1999 om indefrysning af midler og forbud mod investeringer i forbindelse med Forbundsrepublikken Jugoslavien

(forelagt af Kommissionen)

BEGRUNDELSE

Den 6. april 2000 udstedte Rådet forordning (EF) nr. 723/2000 om ændring af bl.a. artikel 2 i Rådets forordning (EF) nr. 1294/1999 og om indsættelse af bilag IV, V og VI i nævnte forordning. Bilag VI skulle indeholde en liste over selskaber, virksomheder, institutioner og enheder, som skal anses for ikke at være mål for de finansielle sanktioner mod Forbundsrepublikken Jugoslavien.

Artikel 1, nr. 3, i forordning (EF) nr. 723/2000, hvorved artikel 2 i forordning (EF) nr. 1294/1999 ændres og nævnte bilag indsættes, skal anvendes fra den 15. maj 2000.

På grund af uforudsete tekniske og administrative problemer med indsamlingen af de nødvendige oplysninger og data til at opstille listen i bilag VI, må ikrafttrædelsen af artikel 1, nr. 3, udsættes.

Det foreslås at fastsætte den nye dato til den 30. juni 2000.

Forslag til RÅDETS FORORDNING om ændring af forordning (EF) nr. 723/2000 om ændring af forordning (EF) nr. 1294/1999 om indefrysning af midler og forbud mod investeringer i forbindelse med Forbundsrepublikken Jugoslavien

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 60 og 301,

under henvisning til forslag fra Kommissionen [1], og

[1] EFT C [...] af [...], s. [...].

ud fra følgende betragtninger:

(1) Rådet har udstedt forordning (EF) nr. 723/2000 af 6. april 2000 om ændring af forordning (EF) nr. 1294/1999 om indefrysning af midler og forbud mod investeringer i forbindelse med Forbundsrepublikken Jugoslavien, der trådte i kraft den 8. april 2000.

(2) Artikel 1, nr. 3, i forordning (EF) nr. 723/2000 skulle anvendes fra den 15. maj 2000, således at der var tilstrækkelig tid til at udarbejde den liste over selskaber, virksomheder, institutioner eller enheder, som er beliggende, registreret eller stiftet i Forbundsrepublikken Jugoslavien, med undtagelse af Kosovo-provinsen og Republikken Montenegro, og som skal anses for hverken at ejes eller kontrolleres af Forbundsrepublikken Jugoslaviens eller Republikken Serbiens regering eller for at ejes kollektivt.

(3) Der er behov for yderligere tid til at indsamle de nødvendige oplysninger og data til at opstille listen i bilag VI.

(4) Artikel 1, nr. 3, i forordning (EF) nr. 723/2000 bør derfor anvendes fra den 30. juni 2000 -

UDSTEDT FØLGENDE FORORDNING:

Artikel 1

Artikel 2, andet punktum, i forordning (EF) nr. 723/2000 affattes således:

"Artikel 1, nr. 3, anvendes fra den 30. juni 2000."

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 15. maj 2000.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den .

På Rådets vegne

Formand